**Kedves Kolléga, kedves Szülő!**

A Magyar Tehetségsegítő Szervezetek Szövetsége és a Nemzeti Örökség Intézete emlékezetpedagógiai képzést hirdet meg, nyílt felhívásunkra a felnőttképzési törvény alapján engedélyezett (FAT) képzésen való részvételre pedagógusok, pedagógusok munkáját közvetlenül segítő szakemberek és szülők jelentkezését várjuk.

**A képzés címe:**

Az emlékezetpedagógia módszertana

**A képzés célja:**

Az emlékezetpedagógiai módszertan célja, hogy az emlékhelyek által képviselt tudástartalmon túl azonosulási, cselekvési mintákat adjon arra, miként döntöttek jelentős történelmi személyeink fontos élethelyzetekben, milyen értékeket képviseltek tetteiken keresztül, és hogyan kapcsolódhatunk hozzájuk a 21. században.

A résztvevők képessé válnak az emlékezetpedagógiai témában osztályfőnöki órák, projektnapok, családi napok megtartására. Képessé válnak olyan csoportos gyakorlatok összeállítására, amelyek személyiségfejlesztő hatásúak, segítik a gyerekeket és tanulókat a helyes értékrend kialakításában, a hagyományok megtartásában. Képessé válnak élményszerű tapasztalatszerző programok tananyaghoz, valamint a nemzeti és családi értékrendhez kapcsolására és alkalmazására.

**A képzés technikai információi:**

**Oktatói:**

Késmárki Zsolt - NÖRI

Dr. Péterfi Gábor - NÖRI

Dr. Filus Erika - Kiskőrösi Petőfi Szülőház és Emlékmúzeum

Tolnai Gergely - Esztergomi Vármúzeum

Villangó Török Ivett - Gödöllői Királyi Kastély

Mácsik Péter - Budai Várnegyed Várkapitányság

**Ideje**: **2024. június 25. (10.00-17.00)
Helyszíne:  Matehetsz Tehetségház, 1118 Budapest, Budaörsi út 119/b.**

**Részvételi díja:** Ingyenes

**Órák száma:** 8 (8 x 45 perc)

**Megengedett hiányzás mértéke:** 0%
**Felnőttképzési nyilvántartási számunk:** E/2020/000279

Jelentkezési határidő: 2024.06.17. 12 óra

**Kiértesítés várható időpontja:** 2024.06.18.

A jelentkezések véglegesítése és elfogadása a jelentkezések beérkezésének sorrendjében történik, maga a regisztráció még nem biztosítja a részvételt a képzésen. Amennyiben a képzésre jelentkezők létszáma eléri a maximumot (25 fő) a jelentkezés határideje előtt, a kiértesítés ennek megfelelően korábban várható.

A résztvevők számára bekészítést (pl.: kávé, tea, aprósütemény, szendvics) biztosítunk. A képzésre való eljutás, valamint az esetleges szállás költsége a résztvevőt terheli.

**A jelentkezés feltételei**

* Legalább középfokú végzettség. (A jelentkezéshez, kérjük, a legmagasabb iskola végzettségét igazoló dokumentumot töltse fel!)
* A jelentkező vállalja, hogy a képzés egészén részt vesz.
* A képzésre pedagógus végzettséggel vagy pedagógiai munkát közvetlen segítő végzettséggel rendelkezők és szülők jelentkezését várjuk.

Jelentkezését az alábbi linkre kattintva, honlapunkon keresztül tudja benyújtani:

[JELENTKEZÉS](https://tehetseg.hu/aktualis/nyilt-kepzesi-felhivas-budapest)

Amennyiben kérdése lenne, keressen minket bizalommal!

Üdvözlettel,

Nemzeti Örökség Intézet és a Matehetsz munkatársai nevében

Bajor Péter

Matehetsz ügyvezető elnök